Olandezul Max Verstappen (Red Bull) va porni de pe prima poziţie a grilei în Marele Premiu al Arabiei Saudite, a doua etapă a Campionatului Mondial de Formula 1, informează News.ro.
Verstappen a fost în pole position şi în prima etapă a sezonului, în Bahrain, cursă pe care a şi câştigat-o.
La Jeddah, pe locul doi în calificări s- clasat Charles Leclerc (Ferrari), pe trei a terminat Sergio Perez (Red Bull), pe patru Fernando Alonso (Aston Martin), pe cinci Oscar Piastri (McLaren), pe şase Lando Norris (McLaren), pe şapte George Russell (Mercedes), pe opt Lewis Hamilton (Mercedes), pe nouă Yuki Tsunoda (RB) şi pe zece Lance Stroll (Aston Martin).